ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011671
ขอให้ปรับปรุงระบบการให้บริการของสำนักงานเขตบางขุนเทียน ฝ่ายทะเบียนราษฎร กรุงเทพมหานคร เนื่องจากผู้ร้องแจ้งว่าเมื่อประมาณต้นเดือนมีนาคม 2566 (ไม่ทราบวันเวลาแน่ชัด) ผู้ร้องได้เดินทางไปติดต่อทำธุรกรรมด้านพินัยกรรมที่ดิน ซึ่งทางเจ้าหน้าที่ได้ส่งกระดาษข้อความให้แก่ผู้ร้องว่า "จัดเตรียมเอกสาร ใบรับรองแพทย์และนำบุคคลมารับรอง 2 คน เตรียมเอกสารให้พร้อม" โดยต่อมาเมื่อประมาณอาทิตย์ที่ 2 ของเดือนมีนาคม 2566 (ไม่ทราบวันเวลาแน่ชัด) ผู้ร้องได้เดินทางไปยื่นเอกสารที่ทางเจ้าหน้าที่ให้เตรียม โดยทางเจ้าหน้าที่เพศหญิง (ไม่ทราบชื่อ-ไม่ทราบนามสกุล) ได้ส่งกระดาษข้อความให้แก่ผู้ร้องว่า "ยังไม่ถึงคิวยังไม่ต้องมา ไม่ต้องเอาใบรับรองแพทย์มา" ซึ่งทางผู้ร้องได้สอบถามเจ้าหน้าที่ว่าเพราะเหตุใด เจ้าหน้าที่ได้แจ้งผู้ร้องว่า "งานเยอะ ต้องรอไปก่อน 5-6 คิว บุคคลรับรองไม่สามารถใช้เครือญาติได้ ต้องเป็นบุคคลอื่นเท่านั้น" และด้วยใบรับรองแพทย์มีอายุเพียง 1 เดือน ถ้าหากเลยระยะเวลาไปทำให้ต้องไปติดต่อขอใบรับรองแพทย์อีกครั้ง จากกรณีดังกล่าวทำให้ผู้ร้องเสียเวลาในการติดต่อต้องรอเป็นเดือน(ตามผู้ร้องแจ้ง) อีกทั้งผู้ร้องไม่พึงพอใจว่าทำไมถึงใช้เครือญาติรับรองไม่ได้ เจ้าหน้าที่พูดจาไม่ดี ให้บริการอย่างไม่เต็มใจ ส่งผลให้ผู้ร้องไม่พึงพอใจในระบบการให้บริการเป็นอย่างมาก (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata